
A V I Z 

asupra propunerii legislative pentru sprijinirea agenţilor economici 

care desfăşoară activităţi de transport pe căile navigabile interioare, precum şi pentru revitalizarea industriei navale aferente. 



În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru sprijinirea agenţilor economici care desfăşoară activităţi de transport pe căile navigabile interioare, precum şi pentru revitalizarea industriei navale aferente,  trimisă cu adresa nr.403 din 3 februarie 2000, înregistrată sub nr.100/XVIII/11 din 3 februarie 2000.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă  menţionată mai sus, în şedinţa din 1 martie 2000. 



În urma examinării, membrii comisiei au hotărât, cu majoritate de voturi, să o avizeze favorabil, cu recomandarea ca la dezbaterea în fond, Comisia pentru industrii  şi servicii, să ţină seama de observaţiile şi propunerile Consiliului Legislativ din avizul favorabil nr.1343 din 27 decembrie 1999, precum şi de necesitatea solicitării punctului de vedere al Guvernului în conformitate cu prevederile art.110 alin.(1) şi art.137 alin.(5) din Constituţia României.   

                        În raport de obiectul şi conţinutul său, propunerea legislativă  face parte din categoria legilor ordinare. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Diaconu Dumitra 

       consilier

